Nios ontken SA man het ebolaEbola-virus “Dit is nie korrek nie. ŉ Suid-Afrikaanse man wat as ŉ vlootbestuurder in Sierra Leone gewerk het, het angstig geraak met sy terugkeer en is verwys na die Addington-hospitaal [in Durban],” het Lucille Blumberg, adjunkdirekteur van Nios, gesê. Volgens Blumberg het die man egter nie hospitaal toe gegaan nie, aangesien daar geen aanduiding was dat hy moontlik met die ebola-virus besmet is nie. Sy het gesê gesondheidswerkers wat met liggaamsvloeistowwe in aanraking kom, kan moontlik met ebola besmet word. Die vakbond Hospersa het in ‘n verklaring gesê dat ‘n pasiënt wat ebola opgedoen het, uit die hospitaal “gedros” het. “Hospersa het van verskeie paniekbevange lede by Addington-hospitaal verneem dat toetse bevestig het dat die pasiënt ebola het en dat hy gister [Woensdag] uit die hospitaal verdwyn het,” het ŉ woordvoerder van die vakbond gesê. The Star het Donderdag berig dat ŉ pasiënt wat vermoedelik ebola het, in die hospitaal opgeneem is. Die koerant het glo aan Sibongiseni Dhlomo, LUR vir gesondheid in KwaZulu-Natal, gevra of ŉ bloedmonster geneem is, aangesien daar vermoed word die man het ebola, waarop hy geantwoord het, “Yebo” [ja]. Klik hier vir vorige berigte oor ebola.